钦定古今图书集成/明伦汇编/氏族典/第215卷 > 何荣祖
## 钦定古今图书集成/明伦汇编/氏族典/第215卷 > 何荣祖

按《元史何荣祖传》：“荣祖字继先，其先太原人，金亡，徙
家广平。荣祖状貌魁伟，额有赤文如双树。何氏世业
吏，荣祖尢所通习，遂以吏累迁中书省掾，擢御史台
都事。始折节读书，日记数千言。阿合马奏为左右司
都事，出为山东按察使，迁河南按察使，除云南行省
参知政事，以母老辞。又拜御史中丞，复出为山东东”
西道按察使，召入为尚书、参知政事。时桑哥专政，荣
祖条中外有官规程，欲矫时敝，桑哥抑不为通。荣祖
既与之异议，乃以病告，特授集贤大学士。未几，起为
尚书右丞。桑哥败，改中书右丞，以老疾乞解机务，诏
免署事。寻拜昭文馆大学士，预中书省事，又加平章
政事。以水旱请罢，不允。适子秘书少监惠没，遂归广
平。卒，年七十九。赠光禄大夫、大司徒、柱国，追封赵国
公，谥文宪。